b'\n_START_ARTICLE_\nIvan Biondi\xc4\x87\n_START_PARAGRAPH_\nIvan Biondi\xc4\x87 (Stajnica, 29. kolovoza 1943.), hrvatski je povjesni\xc4\x8dar.\n_START_SECTION_\n\xc5\xbdivotopis\n_START_PARAGRAPH_\nIvan Biondi\xc4\x87 rodio se u Stajnici (op\xc4\x87. Brinje) u Lici 1943. godine. Osnovnu \xc5\xa1kolu polazio je i zavr\xc5\xa1io u Brinju a srednju (VII. gimnazija) u Zagrebu. Skupinu predmeta povijest i hrvatskosrpski jezik diplomirao je na Pedago\xc5\xa1koj akademiji u Zagrebu a na Fakultetu za defektologiju Sveu\xc4\x8dili\xc5\xa1ta u Zagrebu diplomirao je na odsjeku socijalna patologija i mentalna retardacija. Doktorat dru\xc5\xa1tveno-humanisti\xc4\x8dkih znanosti iz podru\xc4\x8dja sociologije obranio je na Filozofskom fakultetu Sveu\xc4\x8dili\xc5\xa1ta u Zagrebu._NEWLINE_Objavio je, kao autor i suautor, znanstvene radove i knjige iz podru\xc4\x8dja (specijalne) pedagogije, sociologije profesije te pedago\xc5\xa1ke i op\xc4\x87e historiografije.'